ગાંધીનગર- મુખ્યપ્રધાન વિજય રુપાણી 26 જૂનથી ઇઝરાયેલ પ્રવાસે જશે. તેમના પ્રવાસ દરમિયાન ટેક્નોલોજીને લઇને ઇઝરાયેલ અને ગુજરાત સરકાર વચ્ચે અનેક કરારો થશે. સીએમ રુપાણી સાથે સરકારી અને બિઝનેસ ડેલિગેશન પણ ઇઝરાયેલના પ્રવાસે જઈ રહ્યાં છે. આ મુલાકાત વાઇબ્રન્ટ સમિટને લઇને છે. ઇઝરાયેલની અનેક કંપની ગુજરાતમાં રોકાણ કરવા માટે ઉત્સુક છે, તેમ જ આ વખતે વાઇબ્રન્ટ સમિટમાં ઇઝરાયેલ પાર્ટનર પણ છે, જેથી આ પ્રવાસ ગોઠવાયો છે.